ลืมกินยาคุมกำเนิด มา 2 วัน แต่หลังจากนั้นก็มากินย้อนหลังตอนที่คิดได้ ถ้าอย่างงี้ หากพลาดตั้งครรภ์ ยาคุมกำเนิดจะส่งผลต่อเด็กไหมคะ
สวัสดีค่ะ การใช้ยาคุมกำเนิดแบบแผงรายเดือน ซึ่งเป็นยาที่มีส่วนประกอบของฮอร์โมนเพศหญิงอยู่นั้น ยังไม่เคยมีรายงานว่าทำให้เกิดผลเสียที่ร้ายแรงต่อการตั้งครรภ์หรือทารกในครรภ์ค่ะโดยการลืมกินยาคุมไป 2 วัน ควรรับประทานยาคุมกำเนิดเม็ดล่าสุดที่ลืมกินทันที ซึ่งอาจต้องรับประทานยาคุมกำเนิด 2 เม็ด ภายในวันเดียว โดยไม่ต้องรับประทานยาคุมเม็ดอื่นที่ลืมกินไปก่อนหน้านั้น และให้รับประทานยาคุมกำเนิดเม็ดที่เหลือตามปกติ ซึ่งอาจลดประสิทธิภาพของยาลงไปได้บ้าง แต่หากกินชดเชยดังกล่าวมา โอกาสตั้งครรภ์ยังมีได้น้อยมากแนะนำการกินยาต่อไปให้ครบแผงยา และสังเกตรอบเดือนช่วงปลายเดือนอีกครั้ง ถ้าไม่มา ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ตั้งครรภ์จริงๆ จึงค่อยเริ่มยาแผงต่อไป